নাজমুল আলম

নাজমুল আলম (৮ মার্চ ১৯২৭–১৪ মে ২০০৮) বাংলাদেশের ছোটগল্পকার, ঔপন্যাসিক ও নাট্যকার ছিলেন। ছোটগল্প লেখায় বিশেষ অবদানের জন্য তিনি ১৯৭৮ সালে বাংলা একাডেমি পুরস্কার পান। তিনি বাংলাদেশ বেতারের মহাপরিচালক ছিলেন।

 প্রাথমিক জীবন 
নাজমুল আলম ৮ মার্চ ১৯২৭ সালে কুষ্টিয়ার কুমারখালীতে জন্মগ্রহণ করেন। তার পিতার নাম খোন্দকার আশরাফ আলী। তিনি কলকাতা বিশ্ববিদ্যালয় থেকে বিজ্ঞানে স্নাতক ডিগ্রি অর্জন করেন।

 কর্মজীবন 
নাজমুল আলম তৎকালীন ব্রিটিশ ভারতে মহারাষ্ট্রের পুনায় আবহাওয়া বিভাগে কর্মজীবন শুরু করেন। তিনি ১৯৫১ সালে রেডিও পাকিস্তানে যোগ দেন। ১৯৬৮ সালে তিনি চট্টগ্রাম বেতার কেন্দ্রের আঞ্চলিক পরিচালক হিসেবে যোগ দেন। বাংলাদেশ বেতারের মহাপরিচালক পদ থেকে তিনি অবসর গ্রহণ করেন।

তিনি বাংলা সাহিত্যের ছোটগল্প লেখক হিসেবে খ্যাতি অর্জন করেছিলেন। ষাটের দশকে শতদল নামে দেশের ২০ জন প্রখ্যাত লেখকের ছোটগল্প নিয়ে যে বড় আকারের সঙ্কলন প্রকাশিত হয়েছিল তাতে গল্প ছাপা হয়েছিল। শুভ্র শিশির প্রকাশনী থেকে ১৯৭৮ সালে স্বরচিত ও স্বনির্বাচিত ৪১টি গল্প প্রকাশ হয়। তার ১২টি উপন্যাস প্রকাশ হয়।

তিনি বেতার, টিভি ও মঞ্চ নাটক রচনায়ও কৃতিত্ব অর্জন করেছিলেন। বেতারে তার সহকর্মীদের মধ্যে ছিলেন ফররুখ আহমদ, শাহাদাৎ হোসেন, সৈয়দ আলী আহসান, আবুল হোসেন, সিকান্দার আবু জাফর, শামসুর রাহমান, কবি হেমায়েত হোসেন, গীতিকার নাজির আহমদ, কথাশিল্পী আশরাফ-উজ-জামান খান প্রমুখ।

তিনি সঙ্গীতজ্ঞও ছিলেন। দিলরুবা, এস্রাজ ও ক্লাসিক্যাল যন্ত্র বাদনে তার পারদর্শিতা ছিল।

 গ্রন্থ 
নাজমুল আলমের উল্লেখযোগ্য প্রকাশিত গ্রন্থের মধ্যে রয়েছে:-

 একটি অচল আনি (১৯৬৬), 
 উপস্থিত সুধীম-লী (১৯৭৮), 
 পান্ডুলিপি ও গয়নার বাক্স (১৯৭০), 
 স্বনির্বাচিত গল্প (১৯৭৮), 
 বুনোবৃষ্টি (১৯৮৪), 
 নিজের বাড়ি (১৯৮৮)

 পুরস্কার ও সম্মাননা 

 বাংলা একাডেমী সাহিত্য পুরস্কার (১৯৭৮)

 মৃত্যু 
নাজমুল আলম ১৪ মে ২০০৮ সালে মৃত্যুবরণ করেন।

 তথ্যসূত্র 

বিষয়শ্রেণী:১৯২৭-এ জন্ম
বিষয়শ্রেণী:২০০৮-এ মৃত্যু
বিষয়শ্রেণী:২০শ শতাব্দীর বাংলাদেশী পুরুষ লেখক
বিষয়শ্রেণী:২০শ শতাব্দীর বাংলাদেশী ছোটগল্পকার
বিষয়শ্রেণী:বাংলাদেশী পুরুষ ঔপন্যাসিক
বিষয়শ্রেণী:বাংলাদেশী নাট্যকার
বিষয়শ্রেণী:বাংলাদেশী সঙ্গীতজ্ঞ
বিষয়শ্রেণী:ছোটগল্পে বাংলা একাডেমি সাহিত্য পুরস্কার বিজয়ী
বিষয়শ্রেণী:কুমারখালী উপজেলার ব্যক্তি
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাঙালি লেখক
বিষয়শ্রেণী:বাংলাদেশী পুরুষ ছোটগল্পকার
বিষয়শ্রেণী:কুষ্টিয়া জেলার লেখক
বিষয়শ্রেণী:কুষ্টিয়া জেলার সঙ্গীতজ্ঞ